stanford-oval/wikipedia huggingface dataset:
מאיאק
היסטוריה

מאיאק נבנה בשנים 1945–1948, בחיפזון רב ותחת חשאיות מוחלטת, לצורך קידום תוכנית הגרעין הסובייטית. מטרתו העיקרית של המתקן הייתה הפקת פלוטוניום עבור הנשק הגרעיני הסובייטי. לצורך זה נבנו 5 כורים גרעיניים. איסאק קיקואין היה בין מפתחי הטכנולוגיה שנוצלה במפעל.
לאורך השנים דווח על זיהום קשה של הנחלים הסמוכים הנשפכים לנהר אוב והאגמים, שזוהמו במים שזרמו מהמתקן. המתקן נמצא תחת ביקורת כבדה בשל הנזק הסביבתי שהוא גורם. ידוע שכל עובדי הכור בשנות ה-50 וה-60 סבלו מהשפעות הקרינה הרדיואקטיבית.
האתר היה יעדו של טייס ה-CIA פרנסיס גארי פאוורס בעת טיסתו מעל המתקן במאי 1960. המטוס הופל והטייס נשבה על ידי הסובייטים במשבר מטוס הריגול U-2.
כיום המתקן מפיק טריטיום ורדיונוקליד וחדל מהפקת פלוטוניום.
תאונות ותקריות > אסון קישטים

ב-27 בספטמבר 1957, תקלה במערכת הקירור של הכור הביאה לפיצוץ לא גרעיני במתחם הגרעיני, בעוצמה של 75 טון טנ"ט (310 ג'ולים) שגרמה לפליטה אדירה של חומרים רדיואקטיביים. כ-200 מתו כתוצאה מחולי שנגרם בשל הקרינה, 10,000 איש פונו מבתיהם ו-470,000 איש נחשפו לקרינה. בסולם הבינלאומי לאירוע אטומי ורדיולוגי האסון דורג בדרגה 6, שמשמעותו תאונה חמורה. היה זה האסון הגרעיני הראשון שסבלה ממנו ברית המועצות והגדול ביותר בעולם, עד אסון צ'רנוביל. במשך 40 שנה דבר התקרית לא נחשף והסובייטים לא דיווחו אודותיו לעולם, כאשר כל שמועה בנושא נדחתה על ידם על הסף. ב-1992, הפדרציה הרוסית הודתה רשמית בדבר התקרית וכי היא אכן קרתה.
תאונות ותקריות > תקריות אחרות

ב-10 בדצמבר 1968, תקלה במערכות התפעול המתקן בעת הרצת הפלוטוניום גרמו לפליטת חומרים רדיואקטיביים באזור ורמת קרינה מעט גבוהה מן המותר בתקן.
400,000 איש נחשפו לקרינה ב-1967 בעת פליטת חומרים מסוכנים מן הכור הלא בטיחותי.
ב-1994, שרפה שפרצה במתקן גורמת לכך שנפלטים 4%[דרושה הבהרה] של חומרים רדיואקטיביים לאוויר מדי שנה.
2003 - תקלה בכור הביאה לזיהום קל של אגמי הסביבה
ביוני 2007, תקרית במשאבה הרדיואקטיבית של הכור נמשכה יומיים
באוקטובר אותה שנה, בעקבות תקלה בהעברת הנוזל הרדיואקטיבי, שוב נפלטו חומרים מזהמים לאוויר
ב-2008, עובד הכור נפצע קשה בתאונה.
ליאו (סרט אמריקאי, 2023)

| --- | --- |
כרזת הסרט הרשמית
כרזת הסרט הרשמית
 בימוי:  רוברט סמיגל, Robert Marianetti, David Wachtenheim 
 הופק בידי:  מיירלי סוריה, אדם סנדלר 
 תסריט:  אדם סנדלר, רוברט סמיגל, פול סאדו 
 מדבבים:  ביל בור Allison Strong ג'ו קוי ג'קי סנדלר היידי גרדנר רוברט סמיגל רוב שניידר סיידי סנדלר ססילי סטרונג סאני סנדלר אדם סנדלר ג'ייסון אלכסנדר ניק סוורדסון 
 מוזיקה:  ג'ף זאנלי 
 מדינה:  ארצות הברית 
 חברת הפקה:  האפי מדיסון 
 חברה מפיצה:  נטפליקס 
 הקרנת בכורה:  22 בנובמבר 2023 
 משך הקרנה:  102 דק' 
 שפת הסרט:  אנגלית 
 סוגה:  סרט קומדיה, סרט מוזיקלי 
 דף הסרט ב־IMDb
 
ליאו (באנגלית: Leo) הוא סרט הנפשה קומי מוזיקלי אמריקאי משנת 2023 בבימויו של רוברט מריאנטי, רוברט סמיג'ל ודייוויד ווכטנהיים, שכתבו רוברט סמיגל, אדם סנדלר ופול סאדו, והופק על ידי סנדלר ומיריאל סוריה. הפיצ'ר המצויר הוא השני של חברת ההפקות של סנדלר האפי מדיסון, והוא מככב בו בתפקיד דיבוב, לצד ביל בר, ססילי סטרונג, ג'ייסון אלכסנדר, סיידי סנדלר, סאני סנדלר, רוב שניידר, ג'ו קוי, אליסון סטרונג, ג'קי סנדלר, היידי גרדנר, רוברט סמיגל וניק סוורדסון. הסרט מספר את סיפורו של ספנודון הדואג ממותו המתקרב ורוצה לצאת לטבע. הוא נלקח הביתה על ידי תלמידים שונים בהוראת מורה מחליפה מרושעת.
הסרט עלה לשידור בנטפליקס ב-21 בנובמבר 2023 וזכה לביקורות חיוביות.
עלילה

חיות המחמד הוותיקות ליאו הספנודון (אדם סנדלר) וסקווירטל הצב (ביל בר) שייכות לכיתה ה' בבית ספר יסודי בפורט מאיירס. במהלך אספת הורים מודיעה המחנכת של הכיתה, גב' סלינס, על כך שהיא יוצאת לשמירת הריון. ליאו שומע את אחד ההורים אומר שטואטארים חיים עד גיל 75 ומתייאש כשהוא מבין שהוא בן 74 ולא הגשים את כל חלומותיו. למחרת מגיעה המחליפה המרשעת גב' מלקין אשר מתעבת את התלמידים.
ליאו נלקח הביתה לסוף השבוע על ידי סאמר (סאני סנדלר), נערה שמדברת יותר מדי. בזמן שהוא מנסה לברוח, ליאו מגלה בטעות לסאמר שהוא יכול לדבר, ומציע לה דרך לשפר את כישוריה החברתיים באמצעות שאילת שאלות. כתוצאה מכך, היא הופכת להיות פופולרית יותר. כל אחד מהתלמידים בסופו של דבר לוקח את ליאו הביתה וסומך עליו בהתייעצות לגבי בעיותיו; הוא מספק חוכמה ותמיכה שמשפרת את חייו של כל אחד מהתלמידים. עם זאת, ליאו מבקש מכל תלמיד לשמור את העובדה שהוא מדבר בסוד מהאחרים.
מקנא בתשומת הלב שליאו מקבל, סקווירטל הצב מחליט לחשוף אותו. הכיתה מרגישה נבגדת ומתעלמת מליאו. גב' מלקין לוקחת את ליאו הביתה כשהיא מגלה שהוא מדבר ועזר לתלמידיה. ליאו לומד שהיא מעולם לא הגשימה את חלומה להיות מורה אמיתית ומנסה לתת לה עצות.
למחרת, התלמידים זוכים ביריד ההיסטוריה, לאחר שהצטיינו כל השנה; הפרס שלהם הוא טיול כיף לפארק ארץ הקסם מג'יק לאנד. גברת מלקין רוצה לקחת את כל הקרדיט, ונוטשת את ליאו בשמורת הטבע אוורגליידס. כשהתלמידים מחליטים להתנצל בפני ליאו, הם מגלים שהוא נעלם; גב' מלקין משקרת בכך שהיא מספרת לכיתה שליאו עזב אותם.
כשהתלמידים נוסעים לפארק, סוורטל מוכה רגשות אשם משתמש במל"ט של אחד התלמידים כדי למצוא אותם ומגלה שגב' מלקין שיקרה, ועל כך היא מתוודה. התלמידים וגב' מלקין חוטפים את האוטובוס כדי למצוא את ליאו. בינתיים, ליאו לומד מטואטארות פראיות שהוא יכול לחיות עד גיל 100, מה שממריץ אותו מחדש. ליאו מאוים על ידי קהילה של תנינים, אך הוא נחלץ על ידי אוטובוס התלמידים.
ביום האחרון של שנת הלימודים, ליאו אומר לכיתה לשמור אחד על השני כשהם נכנסים לחטיבת הביניים. גב' מלקין מקבלת עבודה במשרה מלאה כמורה והיא משובצת לכיתת הגן עם ליאו וסקווירטל כחיות המחמד של הכיתה.
דיבוב

אדם סנדלר - ליאו, ספנודון בן 74
ביל בר - סקווירטל, צב החבר הכי טוב של ליאו
ססילי סטרונג - גברת מלקין המורה המחליפה
ג'ייסון אלכסנדר - אביה של ג'יידה, רופא עור מצליח
רוב שניידר - המנהל של בית הספר
אליסון סטרונג - גברת סלינס, מורת הכיתה
ג'ו קוי - המאמן קומורה, המורה לספורט
סיידי סנדלר - ג'יידה, ילדה עשירה ופופולרית
סאני סנדלר - סאמר - ילדה שמדברת המון וממש ממש מהר
קאטלר איבנסז - זיין
בריאנט טרייד וקורי ג'יי - קול, נער שמתחלף לו הקול במהלך הסרט
איתן סמיגל - אנטוני - הבריון הכיתתי
טינה ספקו - סקיילר, אחת החברות של ג'יידה
גלוריה מנינג - לוגאן - אחת החברות של ג'יידה
קארסון מיניאר - קול השני
רועי סמיגל - אלי - ילד שהוריו מגוננים עליו ועוקב אחריו מל"ט
ריס לורס - מיה, ילדה שאוהבת לחבק והוריה גרושים
בנג'מין בוטני - כאביר
אלדן ליאם פיליפסון - טי ג'יי, נער שצמחה לו שערה על הגב
ג'קי סנדלר - אמה של ג'יידה
היידי גרנדר - אמו המגוננת של אלי
רוברט סמיגל: סוס פוני, מל"ט שעוקב אחרי אלי ומטפל בו, ספנודון #1, ספנודון #3
ניק סוורדסון - סינבון, הארנב של כיתה ב'
ליליאן ג'וי - אוגר #1 אוגר #3 וקולות נוספים
אליגג'ה קים - קולות נוספים
סטפני הסו - אמו של סקיילר
דיבוב > מדבבים בעברית

עידו מוסרי - ליאו
הפקה

במאי 2016 דווח שאדם סנדלר יפיק (תחת האפי מדיסון), יכתוב ויככב בסרט הנפשה. באותה תקופה צורפה STX Entertainment. ליאו הונפש על ידי Animal Logic של נטפליקס אנימציה. את המוזיקה של הסרט הלחין ג'וף זנלי.
הפצה

ליאו הוצג בפסטיבל סרטי האנימציה הבין-לאומי אנסי ב-14 ביוני 2023, לפני שידורו בנטפליקס ב-21 בנובמבר 2023.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אנני | העריכה הטובה ביותר בסרט אנימציה | פטריק וויטברג, ג'וזף טיטון, דריאן מ. ג'יימס, דני מילר ובריאן רובינסון | מועמדות |  |
| 2024 | פרס בחירת הילדים של ניקלודיאון | מדבב אהוב מסרט אנימציה | אדם סנדלר | זכייה |  |
הערות שוליים

↑  ארז דבורה, "ליאו" מוכיח: כבר מותר להגיע עם ציפיות לסרט של אדם סנדלר, באתר ynet, 23 בנובמבר 2023
↑   אורון שמיר, "ליאו": אדם סנדלר משחק באופן מופרז אפילו יותר מהרגיל, באתר הארץ, 23 בנובמבר 2023
↑  Galuppo, Mia (2016-05-24). "Adam Sandler Plans Animated Feature for STX". The Hollywood Reporter. ארכיון מ-15 באוקטובר 2023. נבדק ב-2023-10-12. {{cite web}}:  (עזרה)
↑  Taylor, Drew (2023-04-25). "New Netflix Animated Movies Include SpongeBob, Ultraman". TheWrap. ארכיון מ-15 באוקטובר 2023. נבדק ב-2023-10-12. {{cite web}}:  (עזרה)
↑  "Geoff Zanelli Scoring Netflix's Leo". Film Music Reporter. 23 באוגוסט 2023. ארכיון מ-15 באוקטובר 2023. נבדק ב-2023-10-12. {{cite web}}:  (עזרה)
↑  Taylor, Drew (24 באפריל 2023). "Netflix to Debut Official First Looks at Nimona, Chicken Run: Dawn of the Nugget at This Year's Annecy". TheWrap. ארכיון מ-28 ביוני 2023. נבדק ב-24 באפריל 2023. {{cite web}}:  (עזרה)
↑  White, Abbey (2023-10-12). "Adam Sandler's Aging Animated Lizard Helps a School Class Navigate the Challenges of Growing Up in Leo Trailer". The Hollywood Reporter. ארכיון מ-12 באוקטובר 2023. נבדק ב-2023-10-12. {{cite web}}:  (עזרה)
↑  Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
↑  Every Kids’ Choice 2024 Winner!, Nick (באנגלית)
מגדל הנערה (איסטנבול)

| --- | --- |


 מידע כללי
 סוג:  מגדל
 על שם:  לאנדרוס 
 כתובת:  Salacak 
 מיקום:  איסטנבול
 מדינה:  טורקיה טורקיה
 הקמה ובנייה
 תקופת הבנייה:  ?–1110
 תאריך פתיחה רשמי:  1110 
 קואורדינטות:  41°01′16.2″N 29°00′15.3″E﻿ / ﻿41.021167°N 29.004250°E﻿ / 41.021167; 29.004250
 kizkulesi.gov.tr
  (למפת איסטנבול מוגדלת) מגדל הנערה(למפת איסטנבול רגילה) מגדל הנערה
 
מגדל הנערה (בטורקית: Kız Kulesi, מכונה לעיתים גם מגדל לאנדרוס) הוא מגדל השוכן על אי קטנטן בפתח הדרומי של הבוספורוס, כ-200 מטרים משכונת אוסקודר שבאיסטנבול.
היסטוריה

אחרי הניצחון האתונאי בקרב קיזיקוס, הגנרל אלקיביאדס בנה תחנת מכס לספינות העוברות בבוספורוס, על סלע קטן מצפון לאוסקודר. לצורך השליטה על תנועת הספינות, נמתחה שרשרת ברזל מהמגדל אל הצד האירופי של הבוספורוס. בשנת 1110, הקיסר הביזנטי אלכסיוס הראשון בנה באותו המקום מגדל העשוי עץ ומוקף בחומת אבן, כחלק ממערך הגנה על קונסטנטינופול, שכלל הקמת מגדל נוסף, באזור ארמון טופקאפי של היום. במהלך תקופת כיבוש קונסטנטינופול, שהה במקום חיל מצב ביזנטי בפיקודו של גבריאל טרוויזנו מוונציה. לאחר ניצחון העות'מאנים וכיבוש העיר, המגדל שימש כמגדל שמירה ותצפית. המגדל נקרא גם "מגדל לאנדרוס", משום שהמיתוס על הרו ולאנדרוס התרחש בדרדנלים.
המגדל נהרס ברעידת האדמה של 1509 ואז נבנה מחדש בתקופת הסולטן סלים הראשון. משום שהמים הסובבים את האי עליו נמצא המגדל רדודים מאוד, הוסב המגדל לשמש כמגדלור. חלקו הפנימי של המגדל היה עשוי עץ, ואכן בשנת 1721, נשרף המגדל משום שהשמן ששימש להדלקת הפנס במגדלור טפטף על חלקי העץ בהשפעת רוח חזקה. לאחר השריפה, המגדל עבר שיפוץ בהתאם לתוכנית של האדריכל הראשי של איסטנבול, דאמאט איברהים פאשה - המגדלור נבנה מחדש מאבן, ונוספה לו כיפת עופרת. המגדל עבר שיפוץ נוסף בשנת 1731. כשהאימפריה העות'מאנית החלה להיחלש, שב המגדל לשמש כמגדל שמירה, על מנת להגן על העיר.
בין השנים 1830–1831, המגדל שימש כקרנטינה, במטרה לעצור את מגפת הכולרה שתקפה את איסטנבול. בשנים 1832–1833, תחת שלטון הסולטן מהמוט השני, נערך שיפוץ גדול, ובו עוצב בסגנון המשלב בארוק עם אלמנטים עות'מאניים, וכיפת המגדל שופצה.
בשנת 1943, הוצבו סלעים סביב המגדל כדי למנוע את החלקתו לעבר הים. בשנת 1959 הועבר המגדל לשימוש חיל הים הטורקי, ושימש כתחנת רדאר.
המגדל שופץ בשנת 1998 לכבוד הסרט העולם אינו מספיק של ג'יימס בונד. תומכות ברזל הוצבו סביב המגדל לאחר רעידת האדמה של 1999. המגדל פתח את שעריו לציבור בפעם הראשונה בשנת 2000, וכיום יש בו בית קפה.
פולקלור > אגדת הנחש

לפי אגדה טורקית פופולרית, לסולטן אחד הייתה בת אשר אהב מאוד. יום אחד, בביקור אצל אורקל, עלתה נבואה לפיה הבת תוכש בידי נחש ארסי ביום הולדתה ה-18. הסולטן שחשש לשלום בתו, בנה את המגדל על האי המבודד מהיבשה כדי שתהיה מוגנת מפני נחשים. ביום הולדתה ה-18, הסולטן בא לבקר את בתו במגדל, הביא לה סלסילת פירות אקזוטיים כמתנת יום הולדת, ושמח שהצליח למנוע את התגשמות הנבואה. אבל, כאשר פתחה הבת את הסל, יצא ממנו נחש שהתחבא בין הפירות והכיש אותה למוות כפי שחזתה האורקל. לכן נקרא המגדל "מגדל הנערה".
המגדל כיום

סירות פרטיות מפעילות קווים יומיים מרחבי איסטנבול אל המגדל. בבסיס המגדל שוכנת מסעדה, ובחלקו העליון בית קפה. המגדל הופיע בצד האחורי של שטר 10 לירה טורקית בשנים 1966–1981.
שטר 10 לירה טורקית, עליו הופיע המגדל
מגדל 2000

| --- | --- |

 מידע כללי
 סוג:  מגדל
 שימוש:  משרדים
 כתובת:  גדת טאראס שבצ'נקו 23
 מיקום:  מוסקבה
 מדינה:  רוסיה
 הקמה ובנייה
 תקופת הבנייה:  1996–2001 (כ־5 שנים)
 עלות:  200 מיליון דולר
 אדריכל:  בוריס טחור
 מידות
 גובה:  104 מטר
 קומות:  32
 קואורדינטות:  55°44′47″N 37°32′46″E﻿ / ﻿55.7464°N 37.5461°E﻿ / 55.7464; 37.5461
  (למפת מוסקבה מוגדלת) מגדל 2000(למפת מוסקבה רגילה) מגדל 2000 he
 
מגדל 2000 (ברוסית: Башня 2000)  הוא גורד שחקים בן 32 קומות שנמצא ב"מוסקבה סיטי", מרכז העסקים הבינלאומי של מוסקבה.
מגדל 2000 היה בניין המשרדים הראשון שהוקם במוסקבה סיטי. בניגוד למבנים אחרים במתחם, המגדל ניצב בגדה הימנית של נהר מוסקבה. בנייתו החלה בשנת 1996 והושלמה בשנת 2001. הבניין מחובר ישירות על ידי הלובי עם גשר בגרטיון, שמוביל לטריטוריה הראשית של "מוסקבה סיטי".
גלריה

מגדל 2000 וגשר בגרטיון. שנת 2000
מגדל 2000 וגשר בגרטיון. שנת 2012
מגדל 2000 על רקע גורדי השחקים של מוסקבה סיטי. שנת 2016
הערות שוליים

↑  https://www.dp.ru/a/2024/03/10/nesravnennie-moskvasiti
| מרכז העסקים המוסקבאי הבינלאומי "מוסקבה סיטי" |
| --- | --- | --- |
| בניינים | מגדל 2000 • מגדל האבולוציה • מתחם עסקים "אימפריה" • הליבה המרכזית • ערי הבירה • מגדל על הגדה • IQ-קוורטאל • אירואסיה • פדרציה • מגדל מרקורי • Neva Towers • OKO •  Moscow Towers • המגדל הצפוני |  |
| תחבורה | גשר בגרטיון • דלובוי צנטר (קו פיליובסקאיה) • מוסקבה-סיטי • דלובוי צנטר (קו סולנצבסקאיה) • דלובוי צנטר (קו רובליובו-ארכנגלסקויה, סגורה זמנית) • טבעת התחבורה השלישית |  |
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
לו ליאון גררו

לו ליאון גררו (באנגלית: Lou Leon Guerrero; נולדה ב-8 בנובמבר 1950) היא פוליטיקאית אמריקאית מהמפלגה הדמוקרטית, אשר מכהנת מאז ינואר 2019 כמושלת גואם. בשנים 1995–2005 כיהנה כחברה בסנאט של גואם. היא המושלת הדמוקרטית הראשונה בטריטוריה מאז שנת 2003.
ביוגרפיה

גררו נולדה בגואם ב-8 בנובמבר 1950. בשנת 1973 סיימה תואר ראשון בסיעוד. לאחר מכן למדה תואר שני בבריאות הציבור באוניברסיטת קליפורניה בלוס אנג'לס. בשנים אלו עבדה גררו כאחות בסנטה מוניקה, עד שחזרה לגואם בשנת 1980. בשנת 1994 נבחרה לראשונה לסנאט המקומי. בשנת 2005 עזבה את הסנאט והחלה לנהל קריירה עסקית למשך כמספר שנים.
בפברואר 2017 הכריזה על כוונתה להתמודד לתפקיד המושלת מטעם המפלגה הדמוקרטית. היא ניצחה בבחירות ונכנסה לתפקיד בינואר 2019.
הערות שוליים

↑  Governor Lou Leon Guerrero, National Governors Association
ערך זה הוא קצרמרבנושא פוליטיקאים ובנושא ארצות הברית. אתם מוזמנים לתרום לוויקיפדיה ו.
מאיה אביעזר

מאיה אביעזר (נולדה ב-4 באפריל 1995), היא אתלטית ישראלית, אלופת ישראל (2015) ואלופת המכביה (2013). בריצת 100 מטר משוכות.
ביוגרפיה

אביעזר מתאמנת בקבוצת מכבי תל אביב.
בתחרויות האתלטיקה של המכביה התשע-עשרה שנערכו ביולי 2013 זכתה אביעזר כנציגת ארצות הברית במדליית זהב בריצת 100 מטר משוכות בתוצאה של 14.98 שניות, לפני ליהי לוי (15.63 שניות) ונועה לוי (16.20 שניות) שתיהן מישראל.
בתחרות שנערכה ב-23 במאי 2015 קבעה אביעזר בריצת 100 מטר משוכות שיא אישי חדש של 14.18 שניות.
במשחקים האירופיים (2015) שנערכו בבאקו אזרבייג'ן בסוף יוני אותה שנה סיימה אביעזר במקום חמישי בריצת 100 מטר משוכות בתוצאה של 14.21 שניות.
ביוגרפיה > אלופת ישראל

שבוע לאחר מכן, באליפות ישראל באתלטיקה שנערכה ביולי היא זכתה במדליית זהב בריצת 100 מטר משוכות בתוצאה של 14.25 שניות, לפני אלינה דרוזדוב מהפועל חולון (15.35 שניות) ורוזפין בואדו מאתלטי הסמטה דרום תל אביב (15.68 שניות).
שיאים אישיים

ריצת 100 מטר משוכות: 14.18 שניות (2015)
הערות שוליים

1 2  Winners and Medals
↑  תחרויות האתלטיקה היוו את אליפות אירופה דרג ג', ולכן השתתפו בה רק 14 מדינות, ומרבית הספורטאים הבכירים ביבשת לא נטלו בה חלק. לא חולקו מדליות אישיות בתחרויות אלה, אלא נערכה תחרות קבוצתית בין הנבחרות, כאשר בכל מקצוע משתתף ספורטאי אחד מכל מדינה ולשלוש הנבחרות הראשונות הוענקו מדליות. ארבע הנבחרות שכלל הישגי הספורטאים שלהן היו הטובים ביותר העפילו לדרג ב'. נבחרת ישראל סיימה במקום שלישי כללי.
להתחתן שנית

| --- | --- |

 בימוי:  פרנסיס פורד קופולה 
 הופק בידי:  Paul R. Gurian 
 תסריט:  Jerry Leichtling 
 עריכה:  ברי מלקין 
 שחקנים ראשיים:  ניקולס קייג' (Charlie Bodell) קת'לין טרנר הלן האנט ליאון איימס Lisa Jane Persky לוסינדה ג'ני ג'ון קארדין קווין ג'יי. או'קונר Wil Shriner גלן ויטרו קת'רין היקס סופיה קופולה ברברה האריס דון מארי בארי מילר ג'ואן אלן מורין או'סאליבן ג'ים קארי דון סטארק 
 מוזיקה:  ג'ון בארי 
 צילום:  ג'ורדן קרוננוות' 
 מדינה:  ארצות הברית 
 חברת הפקה:  סרטי טריסטאר, American Zoetrope 
 חברה מפיצה:  סרטי טריסטאר, נטפליקס 
 שיטת הפצה:  וידאו על פי דרישה 
 הקרנת בכורה:  22 בינואר 1987 
 משך הקרנה:  98 דק' 
 שפת הסרט:  אנגלית 
 סוגה:  קומדיה רומנטית, סרט מסע בזמן, סרט קומדיה, סרט דרמה, סרט פנטזיה, סרט מדע בדיוני, מלודרמה 
 הכנסות באתר מוג'ו:   peggysuegotmarried
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
להתחתן שנית (באנגלית: Peggy Sue Got Married) הוא סרט דרמה קומית-פנטזיה אמריקאי משנת 1986 בבימויו של פרנסיס פורד קופולה ובכיכובם של קת'לין טרנר וניקולס קייג'. הסרט עוסק בנושאים של זמן, חרטות ובחירות חיים, ומספר על אישה בת 43 שחוזרת אחורה בזמן לתקופת התיכון לאחר שהיא מתעלפת בפגישת מחזור.
הסרט זכה להצלחה קופתית וקיבל ביקורות חיוביות מהמבקרים. הוא היה מועמד לשלושה פרסי אוסקר : השחקנית הטובה ביותר (טרנר), הצילום הטוב ביותר ועיצוב התלבושות הטוב ביותר. בנוסף, טרנר הייתה מועמדת לשחקנית הזרה הטובה ביותר בטקס פרסי סנט ג'ורדי .
שם הסרט ושמה של הדמות הראשית מתייחסים לשיר באדי הולי משנת 1959 באותו שם, המושמע על כתוביות הפתיחה של הסרט.
עלילה

הסרט עוקב אחרי פגי סו בודל (קת'לין טרנר), אישה שנמצאת בעיצומו של תהליך גירושין מבעלה צ'ארלי (ניקולס קייג'). במהלך פגישת מחזור בבית הספר התיכון, פגי סו מתעלפת ומתעוררת בשנת 1960, כשהיא שוב תלמידת תיכון. כעת, יש לה הזדמנות לחיות מחדש את חייה ולעשות בחירות שונות במקומות בהם הרגישה חרטה. הסרט עוסק בשאלות של גורל, חרטות ובחירות שאנו עושים בחיים.
במהלך הסרט, פגי שוקלת אם להיפרד מצ'ארלי מוקדם יותר ממה שעשתה בחייה המקוריים, מה שיכול לשנות את עתידם ואת חיי ילדיהם.
צוות השחקנים

קת'לין טרנר בתפקיד פגי סו
ניקולס קייג' בתפקיד צ'ארלי בודל, בעלה של פגי
ג'ואן אלן בתפקיד מרגרט, חברתה הקרובה של פגי
ג'ים קארי בתפקיד וולטר גץ, חברם מהתיכון
הלן האנט בתפקיד בתה של פגי סו
ביקורות והצלחה

הסרט זכה לשבחים על ההופעה המרשימה של קת'לין טרנר, שקיבלה מועמדות לפרס אוסקר על תפקידה. המבקרים שיבחו את השילוב בין קומדיה לדרמה ואת הדרך בה הסרט עוסק בנושאים רגשיים עמוקים. הבימוי של פרנסיס פורד קופולה גם זכה להערכה, אם כי חלק מהמבקרים טענו שהעלילה לעיתים מעט צפויה.
באתר Rotten Tomatoes, הסרט זכה לציון של 87% מצד המבקרים, על סמך 47 ביקורות, מה שמעיד על שבחים כלליים. באתר Metacritic, הוא קיבל ציון של 74 מתוך 100, המבוסס על 15 ביקורות, שמשקף ביקורות חיוביות.
הערות שוליים

| --- | --- |
בקרת זהויות :  VIAF: 308791761   WorldCat (עם VIAF): 308791761
מבנה שניוני

המבנה השניוני בחלבון הוא מושג בביוכימיה, המתייחס למבנים מאפיינים של השרשרת הראשית של חומצות האמינו (לעיתים נקרא גם שלד) של הפוליפפטיד. מבנים שניוניים הם בדרך כלל אלמנטים מחזוריים, הנובעים מקשרי מימן בין קבוצות ה-NH וה-CO של הקשרים הפפטידיים בשרשרת הראשית. קבוצות השייר של חומצות האמינו אינן מעורבות בייצוב המבנה השניוני.
מבנים עיקריים

ישנם ארבעה סוגי מבנים עיקריים:
סליל אלפא (alpha helix) - המבנה השניוני הנפוץ ביותר. זהו מבנה סלילי, כדוגמת קפיץ, בדרך כלל בעל סיבוב ימני. הצורה הסלילית נוצרת בזכות קשרי מימן הקושרים בין כל חומצה אמינית לחומצה האמינית הרחוקה ממנה מרחק ארבע חומצות אמינו ברצף החלבון.
משטח בטא (beta sheet) - מבנה של משטחים הנוצר על ידי קשרי מימן בין מקטעים מקביליים של השרשרת הפוליפפטידית. כל מקטע במשטח בטא נקרא גדיל. משטחים בעלי פחות מ-4 גדילים הם נדירים, עקב חוסר יציבות. מבנה אופייני מורכב מ-6 גדילים.
סיבוב (turn) ולולאה (loop) - תפקידם הוא הפיכת כיוון השרשרת הפוליפפטידית.
האתר הפעיל של חלבון המשמש כאנזים. זהו האתר בו נעשית הפעילות הכימית הקטליטית של החלבון.
קיפול החלבון למבנה השניוני

בהנחה שלכל חומצת אמינו יש שלושה מצבים שונים שבהם היא יכולה להיות (סליל אלפא, משטח בטא או מבנה אקראי), אז מספר האפשרויות של קיפול חלבון הוא  3^{n}, כאשר n הוא מספר חומצות האמינו בחלבון. לכן אפילו בחלבון לא גדול במיוחד מספר אפשרויות הקיפול עצום. למרות זאת, בתוך התא קיפול החלבון לוקח שניות מעטות. נראה כי בעת קיפול החלבון, החלבון אינו עובר דרך כל הקונפורמציות האפשריות, אלא קיפול החלבון לקונפורמציה מסוימת, בעלת האנרגיה הנמוכה ביותר, מונע את ההיתכנות של רבות מהאפשרויות האחרות, ולכן תחום אפשרויות הקיפול האפשריות מצטמצם מאוד עם התקדמות קיפול החלבון.
ניבוי מבנים שניוניים

קיימות מספר שיטות לניבוי מבנים שניוניים. ידועה במיוחד שיטת Chou-Fasman, שיטה הסתברותית נפוצה לקביעת המבנים השניוניים בחלבון. שיטה זו מסתמכות על הרכב המבנים השניוניים של חלבונים שהמבנה המרחבי שלהם נקבע בקריסטלוגרפיה בקרני רנטגן. לכל חומצה אמינית נקבעה ההסתברות להופעתה בסליל אלפא או במשטח בטא. לדוגמה, הסתברות נמוכה של חומצה אמינית מסוימת במבנה שניוני עשויה לרמז כי חומצה אמינית זו מפריעה לייצוב המבנה השניוני הזה (בשל הפרעה מרחבית, חשמלית וכדומה).
ראו גם

דיאגרמת ראמהצ'אנדרן
סליל אלפא
משטח בטא
מבנה ראשוני
מבנה שלישוני
מבנה רביעוני
סליל אלפא
שני גדילים במשטח בטא
היררכיית מבנה החלבון
מאריה, צ'יף יג'ו

ראס מאריה (נפטר ב-14 בפברואר 1831) היה הראס של באגמדיר ורגנט/סגן הקיסר של האימפריה האתיופית. הוא היה בנו של ראס גוגסה ואחיו של אימם.
המיסיונר סמואל גובאט היה בעל דעה שלילית לגביו והוא כתב ביומנו:
האופי גרוע ביותר מיוחס למריאם, שלא יכול להיות נסיך. הוא לא מתחשב באיש. הוא מתחמם מהר ויכול אפילו להרוג את חבירו, למרות זאת קרוביו משבחים אותו ומכנים אותו כאיש אמיץ. אחד מהמקרים האכזרים הם כאשר הראס ציווה על צבאו להיכנס לאובה ולהרוג שם את כולם מזקן ועד טף ללא רחמים.
הסקת המסקנות של גובאט התרחשה כנראה בגלל הפשיטה שביצעו חיילי הראס לגונדר ב-14 במאי 1830. ראס מאריה יישב בעיר בירתו דברה תבור מ-1828–1831.
אחד מהמערכות הצבאיות שיזם הראס היה נגד ראס סבגדיס מעגמה שיירש את וולדה סלאסי כשליט תיגראי. כשהוא נתמך על ידי המצביאים וובה היילה מריאם מסאמיאן וגושו זאוודה מגוג'אם מאריה הוליך את צבאו צפונה לנהר הטקזה שם הוא הביס את צבאו של סבגדיס בקרב דברה אבאי ב-14 בפברואר 1831.
למרות ניצחנו בקרב ראס מאריה נהרג וראס סבגדיס נכנע לחברו הדאג'זמץ וובה. וובה העביר את סבגדיס לצבא האורומו של מאריה לאחר שהם הפנימו את מותו של הראס חיילי מאריה נכנסו לטיגראי והרסו אותה בנקמה למותו של מאריה.
הערות שוליים

↑  סמואל גובאט קורא למאריה בשם "מריאם" בספרו היומן של שלוש שנות מגורים בחבש.
| שליטי בגמדר |
| --- | --- | --- |
שושלת יג'ו
| עיר בירה | דברה תבור |  |
| שליטים | סארו גוונגול • עלי הראשון • עליגז • וולדה גברה • גוגסה • אימם • מאריה • דורי • עלי השני |  |
| ראו גם | הגירת האורומו הגדולה • תקופת השופטים האתיופית • מאמדוץ' |  |
ממלכות האימפריה האתיופית
| 0 | 1 | 2 |
| --- | --- | --- |
| הקודם: אימם | צ'יף יג'ו אורומו  1828–1831 | הבא: דורי |
מאריוש בלשצ'אק

מאריוש בלשצ'אק (בפולנית: Mariusz Błaszczak; נולד ב-19 בספטמבר 1969) הוא פוליטיקאי פולני ממפלגת חוק וצדק, המכהן כסגן ראש ממשלת פולין וכשר ההגנה הלאומית. כיהן בעבר כשר הפנים.
ביוגרפיה

בלשצ'אק נולד בלגיונובו ב-19 בספטמבר 1969. הוא השלים תואר בהיסטוריה באוניברסיטת ורשה ב-1994, ולאחר מכן למד בבית הספר למנהל ציבורי עד 2001. לאחר סיום לימודיו נכנס לפוליטיקה במסגרת מפלגת חוק וצדק. ב-2002 הוא נבחר לתפקיד כסגן ראש עיריית וולה. ב-2004 הוא נבחר לתפקיד ראש עיריית שרודמיישצ'ה. ב-2005 הוא עבר לפוליטיקה הארצית ומונה למנהל משרד ראש הממשלה קז'ימייז' מרצינקייביץ'. ב-27 במרץ 2007 הוא מונה לשר בלי תיק עד 16 בנובמבר של אותה שנה.  ב-15 בנובמבר 2015 הוא מונה לשר הפנים והמנהל, תפקיד שנוצר כאיחוד בין משרד הפנים ומשרד המנהל. ב-9 בינואר 2018 הוא מונה לשר ההגנה הלאומית. ב-22 ביוני 2022 הוא מונה במקביל לסגן ראש ממשלת פולין.
לו סילבר

לואיס גראנט סילבר (באנגלית: Louis Grant Silver; נולד ב-27 בנובמבר 1953 בניו יורק) הוא כדורסלן עבר בקבוצת מכבי תל אביב. סילבר שיחק בקבוצה כמתאזרח, בשני תפקידי הפורוורד, ותקופה מסוימת גם היה קפטן הקבוצה. גובהו שני מטרים, והוא ניחן בכישרון קליעה מעולה שהתאפיין בקליעה באמצעות שתי זרועות המונפות מאחורי הראש אל עבר הסל, חכמת משחק גבוהה ומשחק הגנה מצוין.
ביוגרפיה

סילבר שיחק כדורסל באוניברסיטת הרווארד, ובדראפט 1975 של ליגת ה-ABA נבחר על ידי קבוצת קנטאקי קולונלז.
סילבר הצטרף למכבי תל אביב בעונת 1975/1976, וכבר בעונה שלאחריה הגיעה הקבוצה לגמר גביע האלופות בבלגרד. באותה עונה גברה מכבי תל אביב על צסק"א מוסקבה בתוצאה 91:79, וניצחה בגמר את מובילג'ירג'י וארזה האיטלקית בתוצאה 78:77. סילבר זכה בגביע אירופאי שני בעונת 1980/1981, לאחר ניצחון על סינודינה בולוניה האיטלקית בתוצאה 80:79.
סילבר עזב את מכבי תל אביב בשנת 1985, כשהוא נושא עמו 10 אליפויות, 8 גביעים, 2 גביעי אירופה לאלופות, וגביע בין-יבשתי. סילבר מדורג במקום החמישי ברשימת הקלעים של מכבי באירופה עם 1,999 נקודות.
סילבר שיחק גם בנבחרת ישראל עמה השתתף בשלוש אליפויות אירופה (1979, 1981, 1983). סילבר רשם 66 הופעות במדי הנבחרת, וקלע בסך הכול 961 נקודות (ממוצע של 14.6 נקודות למשחק). סילבר שיחק אף בנבחרת אירופה ובשנת 1987 זכה למשחק פרידה שבו שיחקה מכבי תל אביב מול נבחרת אירופה.
בטקס שנערך ב-28 בפברואר 2008 לציון 50 שנה להיווסדות המפעלים האירופאים בכדורסל קיבל סילבר אות הוקרה מטעם היורוליג כאחד מ-13 הסמלים הגדולים של מכבי תל אביב בכל הזמנים.
במהלך התקופה בה שיחק בישראל השלים סילבר תואר ראשון במשפטים באוניברסיטת תל אביב ותואר שני במשפטים באוניברסיטת ניו יורק, וכיום הוא עורך דין המנהל את קרן RP בלונדון. מתגורר בארצות הברית ובבריטניה לסירוגין.